תחנת הרכבת אשדוד – עד הלום

תחנת הרכבת אשדוד עד הלום על שם משה בר כוכבא היא תחנת נוסעים של רכבת ישראל המשרתת את העיר אשדוד ויישובי הסביבה, וקרויה על שם גשר עד הלום הסמוך. התחנה ממוקמת על מסילת לוד - אשקלון, בסמיכות לכניסה הדרומית לאשדוד, ומשמשת כתחנת ביניים בקו זה. נכון לאוגוסט 2020, זו היא התחנה העמוסה ביותר בבקרים במרחב אשדוד–אשקלון. אחריה, תחנות יבנה – מערב וקריית גת. מסילת לוד-אשקלון הוקמה במהלך מלחמת העולם הראשונה על ידי המהנדס הגרמני היינריך אוגוסט מייסנר עבור מאמץ המלחמה של האימפריה העות'מאנית. בשנת 1918, לאחר שכבשו את ארץ ישראל, סללו הבריטים את הקו מחדש ברוחב סטנדרטי של 1,435 מילימטר, במקום 1,050 מילימטר כפי שהיה במקור. בתחילתו של המנדט הבריטי, נבנתה תחנת הרכבת "איסדוד" בסמוך לעיירה הערבית אשר נשאה את אותו השם, ונועדה לשמש תחנת אספקה לכוחות הבריטיים בשפך נחל לכיש. בהמשך השלטון הבריטי, הייתה התחנה פעילה גם לשימוש תושבי האזור. רכבות נוסעים עצרו בתחנה בדרכם למצרים. ב-3 באפריל 1946 תקף ארגון האצ"ל את התחנה הרג חייל בריטי ופוצץ קטר. ביום שבת, 15 במאי 1948, אחר הצהריים, התקדמו כוחות חיל המשלוח המצרי אל התחנה וסביבתה והשתלטו עליה, עם סיום המנדט הבריטי וההכרזה על הקמת מדינת ישראל. הם נעצרו בנקודה זו ולא המשיכו צפונה, מכאן שם התחנה "עד הלום". הם החזיקו במקום עד מבצע יואב באוקטובר 1948. לאחר הקמת המדינה מסילת לוד-אשקלון המשיכה לשמש בעיקר לרכבות משא. בשנת 1963 חובר נמל אשדוד למסילה, בנקודה צפונית לתחנה, ועלתה האפשרות שתקום גם תחנת נוסעים חדשה סמוך לנמל, אך הדבר לא בוצעה. בשנים 1972–1973, פעל בתחנה קו הנוסעים תל אביב-עזה, קו רכבת שהסיע פועלים מעזה לעבודה בישראל ועצר באשדוד, רחובות ותל אביב, ביוזמת הממשל הצבאי הישראלי. בנובמבר 1982 נפתחה מסילת חלץ, המסתעפת ממסילת לוד-אשקלון מדרום לתחנה, כך שרכבות מאשדוד יכולות לנסוע על מסילת הדרום לכיוון באר שבע. המסילה משמשת בעיקר לרכבות משא. בשנת 1986 החלה רכבת ישראל בתכנון שירות רכבת פרוורית באזור גוש דן, על תוואי המסילות הקיימות. השירות החל לפעול בין רחובות לתל אביב ב-1990 ובשנת 1992 הופעל שירות רכבת פרוורית בין אשדוד, רחובות ותחנת הרכבת תל אביב דרום. אך השירות הופסק לאחר שנה, עקב מיעוט נוסעים (הקו שירת רק 2,700 נוסעים מדי חודש). בשנת 1995, לאחר השלמת מסילת איילון נפתח קו הרכבת מאשדוד עד תחנת הרכבת תל אביב מרכז לשירות נוסעים. במרץ 1999 החלו לפעול שמונה רכבת ביום בכל כיוון. עקב הפופולריות של הקו הוחלט לשדרגו. תחילה הוכפל קטע לוד-רחובות, במסגרתו שודרגה תחנת הרכבת רחובות, ולאחר מכן קטע צומת פלשת-אשדוד, שכלל את שדרוג תחנת אשדוד עד הלום. תחנת אשדוד עד הלום המשודרגת נפתחה ב-15 בספטמבר 2003. בינואר 2003 הכריז ראש עיריית אשדוד צבי צילקר על תוכנית לסלילת שלוחת רכבת מהתחנה אל תחנה חדשה במרכז אשדוד, על מנת לשפר את הנגישות אל שירות הרכבת. התוכנית לבסוף לא יצאה אל הפועל, לאחר שדרוג תחנת הרכבת עד הלום, המשרתת את תושבי העיר אשדוד וסביבתה. בשנת 2000 התקבלה החלטה לחדש את קטע אשדוד-אשקלון. בשנת 2002 פורסמו מכרזים, ולאחר שנה החלו העבודות. באפריל 2005 נחנכה תחנת הרכבת באשקלון, והחל לפעול שירות נוסעים בין אשדוד לאשקלון. ב-29 באוקטובר 2009 נערך טקס, בו נקראה התחנה על שם משה בר כוכבא (בריל), אשר כיהן כמנכ"ל רכבת ישראל בשנת 1992, בה חודש שירות הרכבת לעיר אשדוד. ב-4 באוגוסט 2013 נחנך קטע מסילת תל אביב – פלשת, בין יבנה לבני-דרום המחבר את אותה למסילת לוד-אשקלון בסמוך לצומת פלשת, צפונית מזרחית לנמל אשדוד. חיבור זה מאפשר נסיעה בין אשדוד לתל אביב בלא הצורך לעבור דרך רחובות ולוד. בתחנה זו הותקנה מערכת הזנה חשמלית עילית על ידי חברת SEMI הספרדית, העבודות הסתיימו בינואר 2021. המערכת מספקת מתח חילופין של 25 אלף וולט בתדירות של 50 הרץ. המערכת מאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס. ביולי 2023, עם הפיכת החניון התת-קרקעי במרכז ה-BIG Fashion הסמוך לחניון בתשלום – עיריית אשדוד ו-BIG הגיעו להסכם יחד עם מינהל מקרקעי ישראל והקימו בשטחו ה-BIG חניון חינמי לבאי הרכבת. ערכים מורחבים – מערכת להסעת המונים בנפת אשקלון, Reway ישנה תוכנית מחוזית להפעלת רכבת קלה בין העיר ליישובי הסביבה, וכי תוויה יעבור מקריית גת דרך אשקלון, ותיכנס לעיר דרך הרובע המיוחד (קריית פרס) לשדרות עובד בן עמי ומשם, דרך שדרות בני ברית תפנה לכיוון רחובות. ב-2020 פורסם, כי הצפי למימוש התוכנית הוא בשנת 2040. בנובמבר 2023, הוועדה המחוזית לתכנון ולבנייה (דרום) הביעה התנגדות לתוכנית הוועדה המקומית של אשדוד להקטנת קו הבניין במרחב הסמוך לתחנת הרכבת מטעמי העדפת פיתוח מוטה-תחבורה ציבורית. לטענת הוועדה המחוזית, המטרה המהותית להסבת מטרת הקרקע מתעשייה (פארק ההיי-טק המתוכנן לקום ברובע המיוחד) למסחר, היא בנייתו של סניף איקאה המתוכנן לקום בה, בן 3 קומות ותכסית של כ-15 אלף מ"ר, בצמוד לתחנה. לפי הוועדה, מדובר בבזבוז של קרקע כמשאב ציבורי עבור בינוי מוטה-רכב פרטי בעל היקפי חניה עצומים – שאינו מהווה ניצול אופטימלי של שטח הסמוך לעורק ראשי כתחנת רכבת; ”הקמת חזית של חניית רכב פרטי, כלפי תחנת רכבת, בעיר גדולה כמו אשדוד הוא פיתוח שגוי שלא ייעשה”, וכינתה אותו "שימוש מחולל רכב פרטי" הפוגע בנגישות התחנה. הוועדה המליצה, במקום הבינוי הנמוך והרוחבי, על בנייה אינטנסיבית מעורבת שימושים גבוהה, בת 25 קומות לפחות, המשלב שימושים בתחבורה ציבורית. תחנת הרכבת עד הלום צפויה להיות נקודת ההתחלה של רשת שבילי האופניים הבינעירוניים "אופנידרום", ונקודת קישור מרכזית של הקו הירוק (אשדוד–רחובות/יבנה) והקו האדום (אשדוד–אשקלון); קווי המתע"ן (מערכת תחבורה עתירת נוסעים) הראשיים של נפת אשקלון במסגרת התוכנית האסטרטגית לשנת 2040 של משרד התחבורה. במבנה התחנה יש אולם ממוזג, קפיטריה וקופות. כמו כן נבנה גשר הולכי רגל מעל הרציפים לשימוש החונים בחניה החיצונית הממוקמת מזרחית לתחנה (בסמוך לכביש 4). לתחנה רציף צד ורציף אי, המחוברים באמצעות מעבר תת-קרקעי. הכניסה הראשית לתחנה היא מצד מערב, וגשר עילי המאפשר כניסה לתחנה גם לבאים מצד מזרח. תחנת הרכבת במבט אווירי, יולי 2020 הכניסה לתחנה וגשר הולכי הרגל, יולי 2010 בומברדיה דאבל דק קוץ' בתחנה, ינואר 2006 קטר מדגם JT42BW בתחנה, ינואר 2006 רציפים לדרום בתחנה, ינואר 2006 רציף 1 לצפון בתחנה, ינואר 2006 טרמינל התחנה בסמוך לרציף 1, ינואר 2006 זוהי תחנה ביניים בקווים אשקלון - הרצליה ובאר-שבע - בנימינה. ברוב שעות הפעילות עוצרות בתחנה שלוש רכבות בשעה לכיוון אשקלון, אחת מהן ממשיכה לבאר-שבע, שתי רכבות בשעה לכיוון הרצליה (דרך טבעת השרון) ורכבת אחת בשעה לבנימינה (דרך לוד). בשעות השיא יוצאת מהתחנה רכבת נוספת להרצליה דרך טבעת השרון, שאינה עוצרת בתחנות בת ים וחולון. אחד מתוך שני קווי ה-BRT באשדוד, שנפתחו ב-21 בינואר 2022. בנוסף לשני קווי ה-BRT בעיר ישנם מספר קווי אוטובוס עירוניים המשרתים את רובעי העיר השונים וקווי אוטובוס ליישובים הסמוכים. בנוסף לקווים אלו יש קווים המתחילם במסוף ביג הנמצא ליד היציאה מהרכבת תחבורה ציבורית באשדוד מדיה וקבצים בנושא תחנת הרכבת אשדוד – עד הלום בוויקישיתוף מדיה וקבצים בנושא תחנת הרכבת הבריטית של איסדוד בוויקישיתוף תחנת אשדוד עד הלום (ע"ש בר כוכבא) באתר רכבת ישראל 7–8 בבוקר תוכנית אסטרטגית 2040 להסעת המונים ולתחבורה ציבורית בנפת אשקלון (עמ' 18), באתר משרד התחבורה, ‏אוגוסט 2020 דני צדקוני, קו הרכבת ת"א - עזה פועל שוב באופן סדיר, דבר, 2 בנובמבר 1972 קרב בין צבא ויהודים, בדרום, הארץ, 4 באפריל 1946 שלמה טנאי, המצרים נסוגו מ<<לשון אשדוד>> - כוחות ישראל באשדוד וניצנים, הארץ, 29 באוקטובר 1948 הרכבת מתכוננת לפתיחת הנמל, דבר, 12 במרץ 1963 דב שובל, גידול מתון במספר הנוסעים ברכבת, על המשמר, 20 במרץ 1973 גבי קסלר, הרכבת תחל עוד השנה בתיכנון רכבת פרברים בגוש דן וחיפה, מעריב, 14 באפריל 1986 שרון שדה, רכבת ישראל: החל מהשבוע הבא יבוטל הקו רחובות אשדוד, חדשות, 15 ביוני 1993 מאת דוד חיון, ‏לוח זמנים חדש ברכבת ממוצ"ש: 150 רכבות נוסעים ביום, באתר גלובס, 17 במרץ 1999(הקישור אינו פעיל, 26.1.2022) שרון קדמי, ‏תוקנה התוכנית להכפלת מסילת הברזל בקו רחובות-אשדוד, באתר גלובס, 16 בספטמבר 2001(הקישור אינו פעיל, 26.1.2022) קו הרכבת ת"א-ראשל"צ ייפתח ב-15 בספטמבר; משך הנסיעה - 20 דקות, באתר הארץ, 13 ביוני 2003 גדי גולן, ‏אשדוד: תקודם סלילת קו רכבת בקריה, באתר גלובס, 26 בינואר 2003(הקישור אינו פעיל, 26.1.2022) דוד חיון, ‏שחק: להאיץ תכנון המסילה אשדוד-אשקלון, באתר גלובס, 20 באוגוסט 2000(הקישור אינו פעיל, 26.1.2022) גל ניסים, ‏אשקלון: מכרז לתחנת רכבת חדשה, באתר גלובס, 3 בנובמבר 2002(הקישור אינו פעיל, 26.1.2022) שרון קדמי, החל מאפריל: קו רכבת חדש בין תל אביב לאשקלון, באתר TheMarker‏, 2 בפברואר 2005 מיכל גלילי, תחנת "אשדוד - עד הלום" תקרא על שמו של משה בר כוכבא ז"ל(הקישור אינו פעיל, 26.1.2022), 29.10.2009, באתר "לוקאל אשדוד" מנחם דויטש, ראש העיר מבשר: נפתרה מצוקת החנייה באזור תחנת הרכבת באשדוד, באתר חרדים אשדוד, ‏13 ביולי 2023 עופר אשטוקר, נפתח החניון עם מאות חניות לטובת באי תחנת הרכבת, באתר אשדודס, ‏7 בדצמבר 2023 מייק ויצמן, ראש העיר הציג את פרויקט ECOMOOVE במהלך נסיעה באוטובוס בכבישי המיזם, באתר אשדוד10, ‏20 באוגוסט 2019 תוכנית אסטרטגית 2040 להסעת המונים ולתחבורה ציבורית בנפת אשקלון, באתר משרד התחבורה, ‏אוגוסט 2020 אלירם משה, משרד התחבורה בוחן: רכבת קלה בין אשקלון, אשדוד והסביבה, באתר כאן דרום אשדוד, ‏19 בינואר 2020 אלי ויינברג, סערת המטרו מתי תהיה רכבת קלה באשדוד, באתר אשדודס, ‏29 ביוני 2022 מסמך החלטות לישיבת המליאה מספר 2023020 (עמ' 21-25), באתר הועדה המחוזית לתכנון ולבניה (מחוז הדרום), פנינת אשדוד פיתוח מתחם למלאכה ומסחר גרסת תוכנית: הוראות – 18, תשריט – 13, ‏2 בנובמבר 2023 שלומית צור, המדינה נגד הקמת סניף איקאה באשדוד: "יעוד הקרקע הוא תעשייה ולא מסחר", באתר TheMarker‏, 26 בדצמבר 2022